Beth Phoenix

Elizabeth Copeland ( ent. Kocanski, s. 24. marraskuuta 1980) on yhdysvaltalainenshowpainija, joka paini uransa aikana WWE-organisaatiossa kehänimellä Beth Phoenix. Hän on entinen WWE Divas Champion- ja kolminkertainen WWE Women's Champion-mestari. Kocanski on naimisissa entisen WWE- supertähden Adam Copelandin kanssa. Hänet valittiin WWE:n kunniagalleria Hall of Fameen vuonna 2017
Uran alku.
Kociański aloitti painimisen Notre Damen lukion koulupainijoukkueessa. Hän oli ensimmäinen naispuolinen, joka on aloittanut painimisen koulun historiassa. Kociański voitti vuonna 1999 New Yorkin State Fair-turnauksen sekä oli koillisalueen naistenmestari vapaatyylin painimisessa. Hänen tavoitteenaan oli tulla ammattipainijaksi ja uskoi amatööritaustan auttavan saavuttamaan sen. Valmistuttuaan lukiosta vuonna 1998 hän jatkoi Canisiuksen yliopistoon ja ilmoittautui paikalliseen painikouluun. Painikoulussa häntä valmensivat All Knightersit (Joey Knight ja Robin Knightwing), jotka olivat itse kouluttautuneet Hart Dungeonissa. Hänen debyyttiottelunsa tapahtui Alexis Lareeta vastaan ja hän työskenteli useissa itsenäisissä painin promootioissa, kuten Cleveland All Pro Wrestling ja Apocalypse Wrestling. Kociański paini tuolloin nimellä "Phoenix". Vuonna 2002 hän liittyi Far North Wrestlingiin (FNW) promootioon ja oli sen ainoa naispainija ja seuraavana vuonna nähn voitti FNW Cruiserweight Champion-mestaruuden.
WWE.
Kociański kutsuttiin kokeilemaan WWE:hen toukokuussa 2004 ja hän aloitti työskentelyn WWE:n Ohio Valley Wrestling-brändissä (OVW). Hän debytoi heinäkuussa kehänimellä "Beth Phoenix" ja hänestä tuli Chris Mastersin tyttöystävä ja palvelija. Hän allekirjoitti WWE:n kanssa kehityssopimuksen lokakuussa 2005 samoihin aikoihin, kun hän oli murtanut kätensä.
Phoenix debytoi WWE:n Raw-brändissä toukokuussa 2006 hyökkäämällä Mickie Jamesin kimppuun. Tästä alkoi heidän kiistansa, jossa Trish Stratus oli myös mukana avustamassa Phoenixia. Phoenix loukkaantui kesäkuussa ottelussa Victoriaa vastaan, mutta jatkoi ottelun loppuun voittaen sen. Hänen alaleukansa murtui ja hän joutui käymään vuoden ajan leikkauksissa ja olla toipumassa.
Phoenix palasi toimintaan OVW:ssä elokuussa 2006. Hän aloitti kilpailun OVW:n naisten mestaruudesta. Hän voitti mestaruuden lokakuun alussa Serenalta, mutta hävisi mestaruuden jo pari viikkoa myöhemmin Victoria Crawfordille. Beth voitti mestaruuden takaisin jo seuraavana päivänä. Crawfortin mestaruutta ei koskaan virallisesti tunnustettu, joten Phoenixin mestaruuskausi ei koskaan katkennut. Virallisesti Phoenix menetti mestaruuden marraskuussa Katie Lealle. Phoenix jatkoi painimista OVW:ssä elokuuhun 2007 asti, kunnes siirtyi jälleen Raw-brändiin.
Mestaruusajat.
Beth Phoenix palasi ottelijaksi Raw-brändiin ja aloitti naisten mestaruusjahdin. Phoenix osallistui SummerSlam-tapahtumassa järjestettyyn diivojen Battle royal-otteluun, jonka hän myös voitti. Voittaja pääsi haastamaan WWE Women's Championship-mestarin Unforgiven-tapahtumassa. Phoenix ei onnistunut voittamaan mestaruutta itselleen Unforgiven-tapahtumassa, mutta hänellä oli uusintaottelu No Mercy-tapahtumassa, jossa hän onnistui selättämään Michellen ja saamaan ensimmäistä kertaa haltuunsa naisten mestaruuden. Phoenix piti mestaruutta hallussaan 190 päivä, kunnes hävisi sen Mickie Jamesille. Vuoden 2008 SummerSlam-tapahtumaan Phoenix muodosti joukkueen yhdessä Santino Marellan kanssa ja ottelivat Mickie Jamesin ja Kofi Kingstonin mestaruuksia vastaan. Phoenix ja Marella voittivat ja saivat haltuunsa WWE Women's Championship-mestaruuden ja WWE Intercontinental Championship-mestaruuden. Phoenix piti mestaruutta tällä kertaa hallussaan 161 päivää, kunnes hävisi Melinalle Royal Rumblessa. Phoenix onnistui saamaan mestaruuden haltuunsa vielä kolmannen kerran vuoden 2010 Extreme Rules-tapahtumassa Michelle McCoolilta, mutta hävisi mestaruuden jo pari viikkoa myöhemmin Laylalle.
Beth Phoenix on yksi neljästä naispainijasta, joka on osallistunut miesten Royal Rumble-otteluun. Hän osallistui vuoden 2010 Rumble-otteluun ja onnistui pudottamaan kehästä The Great Khalin ennen kuin CM Punk pudotti hänet kehästä. Vuonna 2011 Phoenix sai mahdollisuuden kamppailla diivojen mestaruudesta. Lopulta hän onnistui voittamaan mestaruus Hell in a Cell-tapahtumassa Kelly Kellyltä. Phoenix piti mestaruutta hallussaan 204 päivää, kunnes hävisi sen Nikki Bellalle.
Vuonna 2012 Beth oli irtisanoutunut yhtiöstä ja päättänyt lähteä. Alun perin syyksi sanottiin perhesyyt, mutta todellisuudessa hän oli turhautunut naisten heikkoon asemaan WWE:ssä.
Aktiiviuran jälkeen.
Vuonna 2017 Phoenix lisättiin WWE Hall of Fame-kunniagalleriaan. Phoenix on nopeiten kunniagalleriaan nimetty naispainija painista eläköitymisen jälkeen. Kehätoimintaan Phoenix osallistui ensimmäisen kerran aktiiviuran jälkeen vuoden 2018 Royal Rumble-tapahtumassa järjestetyssä naisten Royal Rumble-otteluun. Phoenix pysyi kehässä reilu pari minuuttia ennen pudotusta. Vuonna 2022 Phoenix palasi kehätoimintaan miehensä Edgen rinnalle otellen sekatiiminä otellen mm. The Mizia ja Marysea vastaa.&lt;ref &gt;&lt;/ref